લલીની માં ઘણી નાની ઉંમરે સ્વર્ગે સિધાવી એટલે એને ઉછેરવાનું કામ મૉટે ભાગે ઈચ્છા ફૂઇએ સ્વેચ્છાએ કરેલું. કાકુજીને દેખીતી રીતે ઈચ્છા બહેન પર અગાધ માયા. ઇચ્છાએ લલીને લાલભાઈ કબીલાની દીકરીને શોભે એવા બધા સંસ્કાર રેડયા – કેમ ઉઠવું, કેમ બેસવું, પુરોષોની હાજરીમાં શું ન કરવું, બૈરાંની જાત – કોઈ અભિલાષા નહિ, કોઈ તકરાર નહિ, બસ કુટુંમ્બમાં બધાને સાચવવાના અને બસ , આપતા રહેવું. ગામની બધી જ બાઓ આમ બીબા ઢાળ ઉછેરાતી રહેતી.